ԱՄՓՈՓԱԹԵՐԹ
«ԷԼԵԿՏՐՈՆԱՅԻՆ ՄԵՔԵՆԱՅԱԸՆԹԵՌՆԵԼԻ ՃԱՄՓՈՐԴԱԿԱՆ ՓԱՍՏԱԹՂԹԵՐԻ՝ ՔԱՂԱՔԱՑԻԱԿԱՆ ԱՎԻԱՑԻԱՅԻ ՄԻՋԱԶԳԱՅԻՆ ԿԱԶՄԱԿԵՐՊՈՒԹՅԱՆ ՀԱՆՐԱՅԻՆ ԲԱՆԱԼԻՆԵՐԻ ՏԵՂԵԿԱՏՈՒԻՆ (ԻԿԱՕ-Ի ՀԲՏ) ՄԱՍՆԱԿՑՈՒԹՅԱՆ ԵՎ ԾԱԽՍԵՐԻ ԲԱՇԽՄԱՆ ՄԱՍԻՆ ՓՈԽԸՄԲՌՆՄԱՆ ՀՈՒՇԱԳՐԻ ՎԵՐԱԲԵՐՅԱԼ ՍՏԱՑՎԱԾ ԱՌԱՋԱՐԿՆԵՐԻ 

	ՀՀ արդարադատության նախարարություն


	15.06․2026թ․

	
	/14.2.1/30950-2026

	Հուշագիրը թվագրված է 2016 թվականի հունվարի 1-ով, ընդ որում՝ դրա 11-րդ կետում նշվում է, որ այն ուժի մեջ է մտնում մասնակցության մասին 5 ծանուցում ստանալուց հետո։ Այս համատեքստում հարկ է նշել, որ եթե հուշագիրն արդեն իսկ ուժի մեջ է մտել, գործում է, և նախատեսվում է միանալա նման ուժի մեջ մտած փաստաթղթի, ապա առաջարկվում է նախաձեռնել «Միջազգային պայմանագրերի մասին» օրենքի 11-րդ հոդվածով սահմանված ընթացակարգը։

	Ընդունվել է։ 

	ՀՀ արդարադատության նախարարություն


	08.07.2026թ.

	
	/14․2․1/36157-2026

	Փոխըմբռնման հուշագիրը չի պարունակում Հայաստանի Հանրապետության օրենքին հակասող, օրենքի փոփոխություն կամ նոր օրենքի ընդունում նախատեսող նորմեր:
Միաժամանակ հայտնում եմ, որ Հայաստանի Հանրապետության համար ֆինանսական կամ գույքային պարտավորություններ նախատեսելու դեպքում Փոխըմբռնման հուշագիրը ենթակա կլինի վավերացման ՀՀ Սահմանադրության 116-րդ հոդվածի 1-ին մասի 4-րդ և «Միջազգային պայմանագրերի մասին» օրենքի 10-րդ հոդվածի 2-րդ մասի 4-րդ կետերով:

	Ընդունվել է։ 

	ՀՀ ֆինանսների նախարարություն

	09․08․2026թ․

	
	N 04/5/21099-2026


	«Էլեկտրոնային մեքենայաընթեռնելի ճամփորդական փաստաթղթերի՝ Քաղաքացիական ավիացիայի միջազգային կազմակերպության հանրային բանալիների տեղեկատուին մասնակցության և ծախսերի բաշխման վերաբերյալ» փոխըմբռնման հուշագրի նախագծում առկա են Հայաստանի Հանրապետության համար ֆինանսական պարտավորություններ նախատեսող դրույթներ՝ ՀՀ պետական բյուջեի ծախսերի ավելացման գծով (մասնավորապես՝ 4.1, 4.2, 6.4, 7.1, 9.1 մասերը և հավելված Բ-ն):

	Ընդունվել է։ 

	ՀՀ արտաքին գործերի նախարարություն 
	13․04․2026թ․

	
	№ 1111/19088-26


	«Էլեկտրոնային մեքենայացված ընթերցմամբ ճանապարհորդական փաստաթղթերի՝ Քաղաքացիական ավիացիայի միջազգային կազմակերպության հանրային բանալիների տեղեկատուին (ԻԿԱՕ ՀԲՏ) մասնակցության և ծախսերի բաշխման վերաբերյալ փոխըմբռնման հուշագրի» կնքումը Հայաստանի Հանրապետության համար կարևորվում է անձը հաստատող փաստաթղթերի անվտանգության բարձրացման, ինչպես նաև միջազգային ստանդարտներին համապատասխանող կենսաչափական համակարգի ներդրման համատեքստում։ 
ԻԿԱՕ ՀԲՏ-ն Քաղաքացիական ավիացիայի միջազգային կազմակերպության կողմից ստեղծված միջազգային ենթակառուցվածք է, որի նպատակն է ապահովել էլեկտրոնային անձնագրերի թվային ստորագրությունների անվտանգ և վստահելի փոխանակումն ու ստուգումը։ Այն հնարավորություն է տալիս պետություններին կենտրոնացված հարթակի միջոցով փոխանակել հանրային բանալիներ՝ ապահովելով սահմանային վերահսկողության ժամանակ անձնագրերի իսկության արագ և հուսալի ստուգում, ինչպես նաև նվազեցնելով կեղծ փաստաթղթերի կիրառման ռիսկը։
ԻԿԱՕ ՀԲՏ-ին միանալը նպաստում է սահմանային անվտանգության բարձրացմանը, միջազգային համագործակցության խորացմանը և գործառնական արդյունավետության ապահովմանը։ Միաժամանակ, այն կարևոր քայլ է ՀՀ-ԵՄ վիզաների ազատականացման գործընթացի շրջանակում՝ հաշվի առնելով կենսաչափական համակարգերի ներդրման և փաստաթղթերի անվտանգության բարձրացման առաջնահերթությունը։ ԻԿԱՕ ՀԲՏ-ին ներկայումս միացել է 107 պետություն՝ ներառյալ Վրաստանը, Թուրքիան, Ռուսաստանը և ԵՄ-ն, ինչը վկայում է համակարգի լայն կիրառության և միջազգային վստահելիության մասին։
Հաշվի առնելով վերոգրյալը և ՀՀ-ում անձը հաստատող փաստաթղթերի թողարկման և վերահսկման համակարգի կատարելագործման կարևորությունը՝ համաձայն ՀՀ միջազգային պայմանագրերի մասին օրենքի 4-րդ հոդվածի՝ ՀՀ ԱԳ նախարարությունը նպատակահարմար է համարում Էլեկտրոնային մեքենայացված ընթերցմամբ ճանապարհորդական փաստաթղթերի՝ ԻԿԱՕ ՀԲՏ մասնակցության և ծախսերի բաշխման վերաբերյալ փոխըմբռնման հուշագրի կնքումը (դրան միանալը)։

	Ընդունվել է։ 

	ՀՀ արտաքին գործերի նախարարություն 
	13.08.2026թ․

	
	1111/41554-24

	Էլեկտրոնային մեքենայաընթեռնելի ճամփորդական  փաստաթղթերի՝ Քաղաքացիական ավիացիայի միջազգային կազմակերպության հանրային բանալիների տեղեկատուին (ԻԿԱՕ-ի ՀԲՏ) մասնակցության և ծախսերի բաշխման մասին Փոխըմբռնման հուշագրի (այսուհետ՝ Հուշագիր) վավերացմամբ/հաստատմամբ Հայաստանի Հանրապետությունը միանում է Էլեկտրոնային մեքենայաընթեռնելի ճամփորդական  փաստաթղթերի՝ Քաղաքացիական ավիացիայի միջազգային կազմակերպության հանրային բանալիների տեղեկատուին՝ հնարավորություն ստանալով ՔԱՄԿ կողմից համակարգվող գլոբալ համակարգի շրջանակներում կիսվելու և ստանալու էլեկտրոնային անձնագրային չիպերի ստուգման դյուրացված մեխանիզմներ: 
Հուշագրի հաստատումը/վավերացումը Հայաստանի Հանրապետության համար կարևորվում է անձը հաստատող փաստաթղթերի անվտանգության բարձրացման, ինչպես նաև միջազգային ստանդարտներին համապատասխանող կենսաչափական համակարգի ներդրման համատեքստում։ 
ԻԿԱՕ ՀԲՏ-ն Քաղաքացիական ավիացիայի միջազգային կազմակերպության կողմից ստեղծված միջազգային ենթակառուցվածք է, որի նպատակն է ապահովել էլեկտրոնային անձնագրերի թվային ստորագրությունների անվտանգ և վստահելի փոխանակումն ու ստուգումը։ Այն հնարավորություն է տալիս պետություններին կենտրոնացված հարթակի միջոցով փոխանակել հանրային բանալիներ՝ ապահովելով սահմանային վերահսկողության ժամանակ անձնագրերի իսկության արագ և հուսալի ստուգում, ինչպես նաև նվազեցնելով կեղծ փաստաթղթերի կիրառման ռիսկը։
ԻԿԱՕ ՀԲՏ-ին միանալը նպաստում է սահմանային անվտանգության բարձրացմանը, միջազգային համագործակցության խորացմանը և գործառնական արդյունավետության ապահովմանը։ Միաժամանակ, այն կարևոր քայլ է ՀՀ-ԵՄ վիզաների ազատականացման գործընթացի շրջանակում՝ հաշվի առնելով կենսաչափական համակարգերի ներդրման և փաստաթղթերի անվտանգության բարձրացման առաջնահերթությունը։ ԻԿԱՕ ՀԲՏ-ին ներկայումս միացել է 111 պետություն՝ ներառյալ Վրաստանը, Թուրքիան, Ռուսաստանը և Եվրոպական Միությունը, ինչը վկայում է համակարգի լայն կիրառության և միջազգային վստահելիության մասին։
Հաշվի առնելով վերոգրյալը և Հայաստանի Հանրապետությունում անձը հաստատող փաստաթղթերի թողարկման և վերահսկման համակարգի կատարելագործման կարևորությունը՝ Էլեկտրոնային մեքենայաընթեռնելի ճամփորդական փաստաթղթերի՝ Քաղաքացիական ավիացիայի միջազգային կազմակերպության հանրային բանալիների տեղեկատուին (ԻԿԱՕ-ի ՀԲՏ) մասնակցության և ծախսերի բաշխման մասին Փոխըմբռնման հուշագրի վավերացումը կամ հաստատումը Հայաստանի Հանրապետության վարած արտաքին քաղաքականության առումով նպատակահարմար է։

	Ընդունվել է։ 

	ՀՀ ազգային անվտանգության ծառայություն
	08․05․2026թ․

	
	11/682

	Հուշագրի վերաբերյալ առաջարկություններ չկան։
	Ընդունվել է




	Բարձր տեխնոլոգիական արդյունաբերության նախարարություն
	06․05․2026թ․

	
	01/17.2/3330-2026


	«Էլեկտրոնային մեքենայացված ընթերցմամբ ճանապարհորդական փաստաթղթերի՝ Քաղաքացիական ավիացիայի միջազգային կազմակերպության հանրային բանալիների տեղեկատուին (ԻԿԱՕ ՀԲՏ) մասնակցության և ծախսերի բաշխման վերաբերյալ» փոխըմբռնման հուշագրին (այսուհետ՝ Հուշագիր) միանալու վերաբերյալ ՀՀ բարձր տեխնոլոգիական արդյունաբերության նախարարությունն առարկություններ չունի:
Միաժամանակ, անհրաժեշտ է հաշվի առնել, որ երկիրը ստանձնում է լիակատար պատասխանատվություն թվային անվտանգության «գլխավոր բանալիների» պաշտպանության և համակարգ ներկայացվող տվյալների ճշգրտության համար, ուստի Հուշագրի կիրառման ընթացքում չափազանց կարևոր է պատասխանատու գերատեսչության կողմից անվտանգության սերտիֆիկատների ժամանակին թարմեցումը և միջազգային տեխնիկական կանոնների խիստ պահպանումը, որպեսզի բացառվեն հնարավոր թվային կեղծիքները կամ տեխնիկական խափանումները:  

	Ընդունվել է

	ՀՀ տարածքային կառավարման և ենթակառուցվածքների նախարարություն
	15․07․2026թ․
ԱՍ//28644-2026

	
	07․05․2026թ․
01/12.8/3263-2026

	«Էլեկտրոնային մեքենայացված ընթերցմամբ ճանապարհորդական փաստաթղթերի՝ Քաղաքացիական ավիացիայի միջազգային կազմակերպության հանրային բանալիների տեղեկատուին (ԻԿԱՕ ՀԲՏ) մասնակցության և ծախսերի բաշխման վերաբերյալ» փոխըմբռնման հուշագրի նախագծով «Պետական գույքի կառավարման մասին» օրենքի կարգավորման շրջանակում Հայաստանի Հանրապետության համար գույքային պարտավորություններ նախատեսող դրույթներ առկա չեն։ 

	Ընդունվել է։ 

	<Հայաստանի տեղեկատվական համակարգերի գործակալություն> հիմնադրամ
	11․05․2026թ․


	
	ՀՏՀԳ/1․189/05-2026

	Հուշագրի վերաբերյալ դիտարկումներ չկան։
	Ընդունվել է







ՀՀ ներքին գործերի նախարարություն
